Písecké hory

Písecké hory estas kutime uzata markigo por geomorfologia distrikto Mehelnická vrchovina en suda Bohemio. Ĝi etendiĝas rande de la urbo Písek, en longeco de 15 km sudorienten ĝis la valo de la rivero Vltava, en supermara alteco de 350 ĝis 632 metroj.

 Etimologio kaj historio 
La vorto "hory" ĉi-kaze ne signifas "montaro", sed ĝi estas derivita de tio, ke en mezepoko estis tie praktika minado ( ĉeĥe "hornictví") de diversaj mineraloj, i.a. de radioaktiva pisekito.

En la areo estis trovitaj arkelogiaj trovaĵoj jam el la ŝtontempo, same el la bronzepoko kaj ferepoko kaj el la fruslava periodo.

 Vidindaĵoj 
La naturparko estas ŝatata miksarbara ripozloko kun romantikaj fiŝlagoj, muflona ĉasarbaro, populara kuraca akvofonto kaj pli ol 60 km da signitaj biciklovojoj kaj piedmigraj instrupadoj.

La plej alta pinto nomiĝas Velký Mehelník (632 m.s.m.), kun ŝtonego nomata Rabista tablo.

El la 34,6m alta belvida turo Jarník, malfermita en 1997, proponiĝas bela panoramo de la urbo Písek kaj ties ĉirkaŭaĵo

 Praktikaj informoj 
En la tuta areo estas forte limigita aŭtomobila trafiko. Rekomendataj parklokoj estas en super la vilaĝo Semice en la loko "Flekačky" aŭ super la urba loĝkvartalo "Logry" en la loko nomata "U Vodáka".

Por turistoj funkcias ekskursorestoracioj "Živec" kaj "U Malířů", ambaŭ kun ebleco de tranoktado.

 Literaturo 
 Fröhlich, Jiří: Písecké hory známé i neznámé. Písek: IRES, 1999.
85 p. ISBN 80-901940-5-2. Eldonite kunlabore kun Muzeo de la regiono Prácheň en Písek.

 Eksteraj ligiloj 

 Infocentro de Písek - detalaj informoj ĉeĥlingve

Kategorio:Geomorfologiaj distriktoj en Ĉeĥio
Kategorio:Geografio de distrikto Písek
Kategorio:Montetaroj en Ĉeĥio
Kategorio:Geografio de Sudbohemia regiono
Kategorio:Protektitaj areoj en Ĉeĥio
Kategorio:Tabora montetaro